Gõychem poryotton

Bharotantlem Goem rajio, thoim axil’lea doriavellank, upasna sthollam khatir, famad asa. Poriotton ho thoincho mukhel udeog asa. Poriotton samanioponnant doreavellamni bhorlolem asa, ani ontorgot vattharant poriottonacho vavr unnea promannant asa. Pordexi dexantle poriottok, bhov korun Evropantle, Goeant xiamchea disamni ietam punn hunalleant ani pavsalleant amkam Bharoti bhonvddekar vhodde sonkhien ailole distat. Goeant 2011 vorsant 2.29% bhailea dexantle bhonvddekar aile [1][2].Hem lhan rajio Bharotachea ostompt doreadeger vosta, Mharaxttr ani Kornattok rajeanchea ximamni ani purvil'li Purtugezachi vosahot mhunnpak jogbhor famad asa. Poriotton ho Goenchea arthik vattharache konno zavn asa[3].

Putugezanchi 450 vorsam poros chodd rajvottecho probhav aslolean zantunt lettin sonskrutecho chhap aslolean pordexi bhonvddekarank[4] Goeant ek vegllech chitr dixtti poddtta jem amchea desachem mukhel bhonvddekaranchem akorxonn zavn asa, Bom Jezuchi Basilika, Fortt Agvad, Bharoti sonskrutecho ek Mennacho Songrohaloi ani ek daizacho Songrohaloi. Goencheo Igorzank ani Konventank Stholl mhonn UNESCOn ghoxit kelam.

2013 vors meren Goem hem Bharoti ani pordexi bhonvddekar, chodd korun Brittonchea bhonvddekaranche je bodjetachea khorchan vavurpi asat tanchem hem tthikann zavn gelam.. Favo te bodol korun unch protiche bhonvddekar Goeant akorxit zatole mhonn, rajeak axa asa ani oslo iotn chalu asa[5].

24 Novembr 2017, Delta Corp Limited hannim poilo kesino khell proxikxonn divpi Goeant Bharotacho poilo patthiokrom kendr sthaplo.

## Doreavello
Goencheo vello 125 kilometr. doreadeg veapun asa. Heo  vello Ut’tor ani Dokxinn Goencho vatthar chodd veapari asthaponamni ani poriotton thollamni bhoril'lo asa, zoim chodd promannant unnem ani modhiom' bodjettantle bhonvddekar poriotton thollamni ravtat. Dokxinn Goeant chodd voilea bodjettachea bhonvddekaranchim hottelam ani khazgi vello asat. Haka addvad mhollear Dokxinn Goeantli Palolem vell, zoim mullaveo ravpacheo suvida asat ani zoim vhodda promannant bhonvddekar bhett ditat. Zoxe Ut'tore kodden ani Dokxinne kodden gelear, chodd promannant vello eksureo asat. Kaim chodd famad vello asat, Kolva, Kollongutt,Baga ani Honnzunna–hea vellancher xeks asat zoim tajem doreachem nustem ani pivpak melltta. Giraikank akorxit korpak kaim xeks khas kareavolli ghoddovn haddttat.

## Ut'tor Goencheo doreavello
### Peddnnem
* Keri
* Khalcha 
* Hormol 
* Mandrem  
* Ashvem 
* Morji

### Bardez
* Xapora 
* Vagator
* Vozhri (Ozra)
* Hannzunna
* Baga 
* Kongutti
* Kandolli 
* Sikeri 
* Koko (Dandari, Nerul)
* Kegdovelim

### Tisvaddi
* Miramar
* Koronzallem
* Donapaul
* Baimginni
* Bambolli
* Xirddon

## Dokxinn Goencheo doreavello

### Murgamv
* Bogmallo
* Bainna
* Homsa
* Holant
* Kasauli
* Vellsamv

### Saxtt
* Arosi
* Ut'tordda
* Majordda
* Betallbatti
* Kolva
* Sornabattim
* Bannavlli
* Varka
* Kavelosim
* Mobor
* Betul
* Kannginni

### Kannkonn
* Kabderam'
* Kakolem
* Dhoroullem
* Kola
* Agond
* Palolem
* Pattnne
* Rajbag
* Tollponne
* Galjibag
* Pollem

## Dorea viman seva
Goem sorkaran dorea viman seva proiogache pod’dhotin Manddvi nodicher 23 Mai 2015  suru keli. Hea uprant pavs zatokoch hi seva 2015 pasun suru zali.

## Ran jinn
Bonddla obheoiaronnio, Bhogvan Mhavir obheoiaronnio, Molem Raxttrio udean, Kotiganv Ranvotti Jivitachem obheoiaronnio, Mhadoi Ranvotti Jivitachem obheoiaronnio ani Netravoli Ranvotti Jivitachem obheoiaronnio, Goenchi zoivvividhtaichi posovnn korta. Kole, ranvotti dukor ani stholantor zavpi sovnni Goenchea ranamni sampoddtat. Avifavna hantunt kirkiro, moina ani kir sampoddttat. Famad Dhobdhobo, Bharotantlo unchaien panchvo, Dudhsagor asun tachi unchi 310 metr. asa ani to BhogvanMhavir obheoiaronniant Goem Kornattokachea ximer asa.

Famad Dotor Salim Ali pokxi obheoiaronnio (Dr Salim Ali Bird Sanctuary), Choddnna zunveancher asa. Obheoiaronnio boroboroch anik ek mudom' pollovpa sarkem tthikann mhollear olivh riddol doriachea kansvanche projnon zavpi Morji veller Peddnneant, Ut'tor Goem ani Galjibag vell Kannkonnant, Dokxinn Goem. Kansov, Bharoti ranvotti jinn Odhiniomachea1 porixixtta–khala ietat. Morji veller vegveglle torechim heddpi suknnm  Setembr tem Abril meren ietat. Morjichea Temvadda deger  veg-vegllea torechim suknnim ietat. Antorraxttri-i thoravelim suknnim pollovpi pongodd hem pollovpa khatir hea vattharant bhonvddi kaddttat.

## Vostusongrohaloio
Goeant khup torechi vostusongrahloio asat.

* Goem Rajio Vostusongrahloiachi(7) sthapna 1996 vorsa zali zachi sthapna korpa fattlo mukhel hetu mhollear kendrikoronn ani pornnea vostunchi zopnnuk korop, hostkola vostu ani sonskrutik mhotv axil'leo jeo Goencho itihas ani sonskrutaieche dorxon ghoddovpi  zavn asa. Hachem tthikann Patto(8) Goenchea rajdhani Ponnjent asa.[6]
* Dabolint	axil'lo Navik Aviation Songrahloi. He torechea Bharotantlea poilea	tina modlo zavn asa. "Department of Tourism, Government of Goa, India - Naval Aviation Museum". goatourism.gov.in. Tarikh 12 July 2014 ke utarol gil."Warbirds of India - Naval Aviation Museum". warbirdsofindia.com. Tarikh 12 July 2014 ke utarol gil..
* Toxench Ponnje Miramarak, Goa Science Centre asa[7]. Tachem uktavonn Dezembr 2000ant zalem. Thoimsor vineanik ani Khogollxastr mollavelim ojapam pollonvk mellttat[8].
* Adlea	Goeam axil'lem Pornnavoll xastr songrahloi ani Chitranchi Agaxi	Bharoti Pornavollxast Sorvekxonn polleta.
* Kristi Kolecho songraholoi[9] 16vea xekddeantlim chitram,xilpkola ani dhormik vaprachi rupeachi aidonam asat.
* Ancestral Goy–hem kola, sonskruti ani poriavoronnak omplam zachi sthapnnuk Goencho itihas ani girest daiz samballpak kelea. Ho bhov prokolp(14) ubarpak barik sonxodhon, ievzonn ani kotthin porixrom' korche poddleat Lottlentlea hea prokolpachem lokarponn 15 Abril 1995 ak zalem[10]. Hea prokolpachem khas voixixtt mhollear Sont Mirabai tambori ghevn asa ani tem –14mittor × 4mittor akarachem  asun tem Grik Romi pod’dhotin vinean tasun chireanchea fatricher kel'lo asa. Hem  kam' Mahendra Jocelino Araujo Alvares hannim fokt 30 disam bhitor kelam[11].
* Toxench Big Foot Cross Songraholoi, Lottle  Ancestral Goa-nt asa asa. Hangasor veg-vegllea toreche jogbhorche khuris asat[12].
* Pilar seminari lagim–Pilar dongul’ler Pilar vostusongraholoi asa. Ho vostusongrahloi Fador Costa hannim sthapon kela ani hantunt veg-vegllea torecheo vostu dongul'lecher songrohit kel'leo asa.(18)
* Mennachea Jogachi  Songraholoiechem uktavonn zalem 2008(19) vorsa zalem jem Adlea Goeam asa, tantunt oprup mennache putlle asat. He putlle Xriji Bhaskoran hannim keleat[13], , acho to dhoni zavn asa ani tannem Bharatacho poilo mennacho songrohaloi Ooty, Kornattokant Mars 2007 vorsa(19) sthapon kela.
* Goa Chitra ho Victor Hugo Gomes hannim sthaplam, ho nrutiangona songrohaloi zo Banavlli asa zantunt Goenchea purvilea xeti avtancho aspav asa toxech her Goencheo prachin kolakruti asat[14].

## Daizachim Ghoram

* Poriotton kxetrantlem anik ek bhonvddekaranche akorxonn mhollear daizachim ghoram[15]. Purtugez vosahotvad 450 vorsam voir kel'lea razvottichem kaim vhoddlim ghoram atam hottelamni rupantor kel'lim asat ani boreach ghoramni ozunui lok ravtat. Hantuntlim kaim lokpria daizachim ghoram oxim asat.
* Fernandes ghor zaka ‘vhoddlem ghor’ kotta oxeim mhonnttat, hem Chandorchem vastukoleche ojap zavn asa jem Cotta urta[16].
* Menezes Braganza ghor—Chandra, sumar 1730 ant bandlolem. Eka vellar tacho dhoni Luis de Menezes Braganza, Tristao do Braganza Cunha, Beatriz do Menezes Braganza, ani tichi bhoinn Berta Menezes Braganza hanche malkichem aslim[17].
* Vivian Colutinhochem ghor jem Fatoddeant asa, him Goenchea kaim ghoram modem asat zoim sozoilole azulejo tizule vaporleat[18].

## Kil'le
Goenche bhuim-ent borech kil'le asat. Sotravea xenkddeantlem Tirakol Kott, Purtugez Kott Agvad ani Xapora kott him  kaim nanvam ghevpa sarkim asat.

## Praxason
Poriotton khateachem proxason, Poriotton Montri, Dilip Parulekar, ani Sochiv ani Poriotton Sonchalok Mathew Samuel(IAS) kortat. Her zallvonddar Goem Poriotton Vikas Monddoll (Goem Sorkarocho Upkrom') ani Travel and Tourism Association of Goa(TTAG). Prachi Desai Goenchea poriottonacho chehro mhunn nemnnuk kelea.

## Goem Poriotton  Vikas Mhamonddoll(GTDC)
Goem Poriotton Vikas Mhamonddoll (ghoddttoch) poriottonacho karbhar polleta zoxe porim i, poriottokam khatir avddicheo suvato pollovp ani doreasofari ghoddovn haddop. Tea bhair hem mhamonddoll 12 hottelam 525 kuddim soit tachem veovosthapon korta[19].

वर्ग:Romi panam